વીતેલાં જીવન માટેનો પસ્તાવો પણ છૂટાછેડા લેવા પ્રેરે છે. ઘણી વખત તમે પતિ-પત્નીનાં મુખેથી સાંભળ્યું હશે તે મને તો આનાથી વધારે સારો છોકરો કે છોકરી મળ્યો હોત. યાર, થોડું વિચાર્યું હોત જીવન આનાથી ઘણું જુદું હોત. એવું લવમેરેજ કરેલા પતિ-પત્નીનાં મુખે પણ સાંભળવા મળે છે. પોતાની યોગ્યતા કે ઈચ્છા મુજબનું સુખ ન મળ્યાનો અફ્સોસ, પસ્તાવો કે અહેસાસ પાછલી ઉંમરે ખૂબ તીવ્ર બને છે. બાળકો મોટા થયા પછી જ્યારે વીતેલી જિંદગીમાં ડોકિયું કરવામાં આવે તો ઘણો સમય બોજમય અને ઘણી ક્ષણો અધૂરી અને ખાલી લાગે છે. ગુમાવ્યાનો તીવ્ર અહેસાસ મેળવવાની ઝંખનાને વધુ બળવતર બનાવે છે. તેથી તેઓ છુટા પડીને ન મેળવેલું સુખ મેળવવા ઈચ્છે છે.